CELEX: 32011D0212
Language: lv
Date: 2011-04-04 00:00:00
Title: 2011/212/ES: Komisijas Lēmums ( 2011. gada 4. aprīlis ), ar ko groza Komisijas Lēmumu 2009/996/ES par Kopienas finanšu iemaksām 2009. gadā, lai segtu Vācijas, Spānijas, Itālijas, Maltas, Nīderlandes, Portugāles un Slovēnijas izdevumus par tādu organismu apkarošanu, kas kaitīgi augiem vai augu produktiem (izziņots ar dokumenta numuru C(2011) 2126)

5.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 89/24
            
         KOMISIJAS LĒMUMS
   (2011. gada 4. aprīlis),
   ar ko groza Komisijas Lēmumu 2009/996/ES par Kopienas finanšu iemaksām 2009. gadā, lai segtu Vācijas, Spānijas, Itālijas, Maltas, Nīderlandes, Portugāles un Slovēnijas izdevumus par tādu organismu apkarošanu, kas kaitīgi augiem vai augu produktiem
   (izziņots ar dokumenta numuru C(2011) 2126)
   (Autentisks ir tikai teksts holandiešu, itāļu, maltiešu, portugāļu, slovēņu, spāņu un vācu valodā)
   (2011/212/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 23. panta 5. punktu,
   tā kā:
   
               (1)
            
            
               Saskaņā ar Direktīvu 2000/29/EK Savienība dalībvalstīm var piešķirt finanšu iemaksas, lai segtu izmaksas, kuras tieši saistītas ar nepieciešamiem pasākumiem, kas veikti vai plānoti, lai apkarotu kaitīgus organismus, kas ievesti no trešām valstīm vai citiem Savienības apgabaliem, lai tos izskaustu vai, ja tas nav iespējams, apturētu to izplatību.
            
         
               (2)
            
            
               Atbilstīgi Direktīvas 2000/29/EK 23. panta 5. punkta otro daļu pie konkrētiem nosacījumiem finansiālais ieguldījums, ko Savienība piešķir augu veselības kontrolei, sedz līdz 50 % izdevumu, kas tieši saistīti ar minētās direktīvas 23. panta 2. punktā minētajiem nepieciešamajiem pasākumiem, un līdz 25 %, ja tiek atlīdzināti ieņēmumu zaudējumi, kas noteikti minētās direktīvas 23. panta 3. punkta otrajā daļā.
            
         
               (3)
            
            
               Lai segtu izdevumus, kas radušies Vācijai, Spānijai, Itālijai, Maltai, Nīderlandei, Portugālei un Slovēnijai, Savienība saskaņā ar Komisijas 2009. gada 17. decembra Lēmumu 2009/996/ES par Kopienas finanšu iemaksām 2009. gadā, lai segtu Vācijas, Spānijas, Itālijas, Maltas, Nīderlandes, Portugāles un Slovēnijas izdevumus par tādu organismu apkarošanu, kas kaitīgi augiem vai augu produktiem (2), 2009. gadā pavisam piešķīra EUR 14 049 023 lielas finanšu iemaksas.
            
         
               (4)
            
            
               Kā izklāstīts Lēmuma 2009/996/ES pielikuma III iedaļā, Spānija un Itālija no Savienības saņēma finanšu iemaksas iznīcināto koku aizstāšanai. 2009. gadā Spānija saņēma EUR 289 144 lielas finanšu iemaksas, lai aizstātu skujkokus, ko skāris kaitīgais organisms Bursaphelenchus xylophilus. 2008. gadā Itālija saņēma EUR 14 525 lielas finanšu iemaksas, lai Lombardijā aizstātu dažādu sugu kokus, ko Gussago teritorijā skāris kaitīgais organisms Anoplophora chinensis un Corbetta teritorijā – kaitīgais organisms Anoplophora glabripennis.
            
         
               (5)
            
            
               Direktīvas 2000/29/EK 23. panta 2. punkta c) apakšpunkta nozīmē šie Spānijas un Itālijas izdevumi ir tieši saistīti ar aizliegumu nākotnē izmantot konkrētus kokus, kuros mitinās attiecīgie kaitīgie organismi. Šie izdevumi neskar ienākumu zaudējumu atlīdzināšanu, kas norādīts minētās Direktīvas 23. panta 3. punkta pirmās daļas otrajā ievilkumā un otrajā daļā.
            
         
               (6)
            
            
               Saskaņā ar Direktīvas 2000/29/EK 23. panta 5. punkta otro daļu ar Savienības finanšu iemaksām tādēļ jāsedz līdz 50 % attiecīgo izdevumu, un tas nav jāierobežo līdz 25 %, kā kļūdaini noteikts Lēmumā 2009/996/ES. Tādēļ maksimālās Savienības finanšu iemaksas attiecīgajās programmās, ko iesniegušas Spānija un Itālija, jāpalielina attiecīgi par EUR 289 145 un EUR 14 525, un kopējās Savienības iemaksas 2009. gadā jāpalielina līdz EUR 14 352 693.
            
         
               (7)
            
            
               Tāpēc Lēmums 2009/996/ES ir attiecīgi jāgroza.
            
         
               (8)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2009/996/ES groza šādi.
   
               1.
            
            
               Lēmumu 2. panta 1. punktu aizstāj ar šādu:
               “1.   Lēmuma 1. pantā minēto kopējais finanšu iemaksu apjoms ir EUR 14 352 693.”
            
         
               2.
            
            
               Pielikuma I iedaļas trešo, ceturto un piekto aili aizstāj ar šādu:
               
                           “Spānija
                        
                        
                           
                              Bursaphelenchus xylophilus
                           
                        
                        
                           Skujkoki
                        
                        
                           2008 un 2009
                        
                        
                           1 un 2
                        
                        
                           3 386 573
                        
                        
                           1 693 286
                        
                     
                           Itālija, Lombardija
                           (Gussago teritorija)
                        
                        
                           
                              Anoplophora chinensis
                           
                        
                        
                           Dažādas koku sugas
                        
                        
                           2008. un 2009. g. daļa (līdz 30. aprīlim)
                        
                        
                           1 un 2
                        
                        
                           302 683
                        
                        
                           151 341
                        
                     
                           Itālija, Lombardija
                           (Corbetta teritorija)
                        
                        
                           
                              Anoplophora glabripennis
                           
                        
                        
                           Dažādas koku sugas
                        
                        
                           2007 un 2008
                        
                        
                           1 un 2
                        
                        
                           302 683
                        
                        
                           103 221”
                        
                     
         
               3.
            
            
               Pielikuma III iedaļu svītro.
            
         
               4.
            
            
               Pielikuma beigās ierakstu “Kopējās Kopienas iemaksas (EUR): 14 049 023” aizstāj ar “Kopējās Savienības iemaksas (EUR): 14 352 693”.
            
         2. pants
   Šis lēmums ir adresēts Vācijas Federatīvajai Republikai, Spānijas Karalistei, Itālijas Republikai, Maltas Republikai, Nīderlandes Karalistei, Portugāles Republikai un Slovēnijas Republikai.
   
      Briselē, 2011. gada 4. aprīlī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 169, 10.7.2000., 1. lpp.
   
      (2)  OV L 339, 22.12.2009., 49. lpp.